
ELŐTERJESZTÉS

Mórágy Község Képviselő - testületének 2023. szeptember 19-i
rendes/rendkívüli testületi ülésére

	Tárgy:
	Döntés víziközmű integrációval kapcsolatban

	Előterjesztő:
	Glöckner Henrik polgármester

	Előterjesztést készítette:
	Dr. Márton Antal aljegyző

	Előterjesztés száma:
	54. sz.

	Az előterjesztés a jogszabályi feltételeknek megfelel:
	igen


	A döntéshez szükséges többség:
	egyszerű/minősített

	Döntési forma:
	rendelet/határozat (normatív, hatósági, egyéb)

	Az előterjesztést 
	nyílt ülésen kell/zárt ülésen kell/zárt ülésen lehet tárgyalni

	Véleményezésre megkapta:
	Glöckner Henrik polgármester


Tisztelt Képviselő-testület!
Mórágy Község Önkormányzat képviselő-testülete a 83/2022. (VIII. 8.) számú határozatával kinyilvánította azon szándékát, hogy részt kíván venni az ivóvíz- és szennyvízszolgáltatás biztosítása vonatkozásában fennálló ellátási kötelezettségének a tulajdonában álló víziközmű vagyonnak és a víziközmű-szolgáltatóban fennálló társasági részesedésének Magyar Államra történő átruházására irányuló Integrációs Programban.
Hivatkozott határozatával döntött továbbá a képviselő-testület, hogy hozzájárulását adja ahhoz, hogy a Re-víz Duna-menti Kft. a tulajdonát képező összesen 263.320.000 Ft névértékű E.R.Ö.V. Víziközmű Zrt. névre szóló törzsrészvényeit, akár több részletben, 2024. augusztus 31. napjáig a Vksztv. 5/H. § -ban foglaltakra tekintettel ingyenesen átruházza a Nemzeti Vízművek Zrt-re.

Felhatalmazásra került a polgármester, hogy a Re-víz Duna-menti Kft. taggyűlésén a részvényátruházásról szóló határozatot megszavazza.

A Re-víz Duna-menti Kft. mint az E.R.Ö.V. Víziközmű Zrt. összesen 263.320.000 Ft névértékű törzsrészvényeinek kizárólagos tulajdonosa 2023. szeptember 4. napján tartott taggyűlésén a 3/2023. (IX.4.) számú határozatával döntött, hogy a részvényeket – térítésmentesen - a határozat részét képező okiratban felsorolt 50 települési önkormányzat osztatlan közös tulajdonába adja 2023. szeptember 30-i hatállyal az ott megjelölt tulajdoni arányoknak megfelelően.
Szükséges döntést hozni ennek elfogadásáról, hogy az önkormányzat közvetlen társasági részesedét szerezzen az E.R.Ö.V. Víziközmű Zrt.-ben.

I. Határozati javaslat:
Mórágy Község Önkormányzatának képviselő-testülete az alábbi döntéseket hozza:

a) Tudomásul veszi, hogy Az E.R.Ö.V. Víziközmű Zrt. 263.220.000 Ft névértékű törzsrészvényeinek 91/10000 tulajdoni hányadát 2023. szeptember 4-én a Re-víz Duna-menti Kft. taggyűlésen hozott 3/2023 (IX. 4.). sz. határozatával Mórágy Község Önkormányzatának tulajdonába adta.

b) Elfogadja a részvények 91/10000 tulajdoni hányadát 2023. szeptember 30-i hatállyal.
c) Az a) és b) pont alapján az önkormányzat társasági részesedést szerzett az állam javára történő átadással érintett a víziközmű-rendszer üzemeltetését szerződéses jogviszony alapján ellátó víziközmű-szolgáltatóban, az E.R.Ö.V. Víziközmű Zrt-ben.
d) Az önkormányzat, mint a részvények társtulajdonosa közös képviselőnek megválasztja Tolna Város Önkormányzatát. Meghatalmazza, hogy nevében és helyette az E.R.Ö.V. Víziközmű Zrt. közgyűlésén eljárjon és a részvényátruházással kapcsolatos okiratokat aláírja.
II. Határozati javaslat:
Mórágy Község Önkormányzatának képviselő-testülete úgy dönt, hogy a víziközmű-szolgáltatásról szóló 2011. évi CCIX. törvény 5/H.§. (9) bekezdésére tekintettel az E.R.Ö.V. Víziközmű Zrt. 263.220.000 Ft névértékű törzsrészvényeinek 91/10000 tulajdoni hányadát térítésmentesten a Magyar Állam képviseletében eljáró Nemzeti Vízművek Zrt-re átruházza. Felhatalmazza Tolna Város Önkormányzatát – mint a társtulajdonos önkormányzatok közös képviselőjét –, hogy a részvényátruházási okiratot (teljes forgatmányt) - egyeztetett időpontban - legkésőbb 2023. október 31-ig aláírja.
Glöckner Henrik sk.










 polgármester
2

